ગાયનું દૂધ માતાના ધાવણ જેટલું મૂલ્યવાન અને તંદુરસ્તી દેનારું છે. ગાયના પુત્ર બળદો ધરતી ખેડીને કણમાંથી મણ ધાન્ય પેદા કરે છે. બકરાં, ગધેડાં, ઘેટાંથી ખેતી થતી નથી. કપાસના ફળ કાલામાંથી રૂ નીકળે છે એમાંથી વસ્ત્રો બને છે. આ વસ્ત્રો માનવીનું અંગ, એની એબ ઢાંકે છે. રાજા તો ઘણા છે પણ બધા મેઘરાજા-વરસાદથી હેઠા. વરસાદ વરસે તો ધરતી પર અનાજ પેદા થાય. જળ એ તો માનવીનું જીવન છે. આમ મેઘરાજા વરસે તો તારે ને રૂઠે તો મારે.